section_heading: Zemljopisni položaj
paragraph_text: Gradić Titel se nalazi na 45°12′22" sjeverne zemljopisne širine i 20°17′40" istočne zemljopisne dužine, kod ušća rijeke Begej u rijeku Tisu, s južne strane Titelske visoravni, odnosno podno Titelskog brijega, njenog rubnog dijela. Nedaleko Titela se nalazi i najveći riječni otok na Tisi. U blizini je ušće rijeke Tise u rijeku Dunav. Samo naselje se razvilo u podnožju Titelskog brijega, podno nekadašnje tvrđave. Nalazi se na željezničkoj pruzi i cestovnoj prometnici Novi Sad-Zrenjanin.